Легенда буйынса  Аюрведа - ете аҡыл эйәһенә ете мең йыл элек Ғаләм тураһында бирелгән төплө белем. Ведаларҙа илаһ  Брахма медицина буйынса белемде  демиургтарҙың илаһы Дакшаға биргән тиелгән. Дакша  үҙ сиратында  белемде игеҙәк илаһ Ашвиндарға биргән, ә улар «бөйөк табаибтар» булып киткән  һәм һуңыраҡ  Индраға биргән. Индра белемде үҙ уҡыусыларына, ете һинд аҡыл эйәһенең береһе булған Бхарадваджаға тапшырған.